Angiostrongylus vasorum

Angiostrongylus vasorum, også kjent som fransk hjerteorm, er en parasittisk nematode i familien Metastrongylidae. Den forårsaker sykdommen angiostrongylose hos hunder. Parasitten er ikke zoonotisk, det vil si at den ikke kan overføres til mennesker.

Ikke mye er kjent om biologien til denne arten.

Beskrivelse 
Disse nematodene er små og rosafargede. Lengden er 14,0-20,5 mm og bredden er 0,170-0,306 mm.

Livssyklus 
Livssyklusen begynner når L3-larver inntas av en hovedvert, vanligvis reven eller hunden. Dette kan være gjennom å spise bløtdyr (mellomverter), frosker (parateniske verter), eller fra mat smittet med slim fra sneglene. L3-larvene migrerer til de mesenteriske lymfeknutene og utvikler til L4- og L5-larvestadiene. L5-larvene migrerer gjennom portalsirkulasjonen og leveren, og de voksne havner ved lungepulsåren eller hjertets høyre halvdelen.

De voksne parer seg og produserer egg. Eggene migrerer til kapillærene i alveolene gjennom blodet og klekkes til L1-larver. L1-larvene graver seg gjennom alveolaren og blir deretter hostet opp og svelget. L1-larvene føres derfor i avføringen til smittede dyr i hundefamilien.

L1-larvene smitter mellomverter (primært snegler) ved å trenge gjennom foten av bløtdyret.

Patologi og diagnose 
Patologi er fra både voksne ormer, egg og larver.

Hovedsymptomene er kardiorespiratoriske og inkluderer en kronisk hoste, treningsintoleranse, pustebesvær og tachypnea hos unge hunder. Disse symptomene skyldes at blodårer blokkeres av voksne, egg og larver.

I tillegg forårsaker parasitten koagulopatier. Hematomer og langvarig blødning er som et resultat av trombocytopeni (en reduksjon i antall blodplater i blodet). Koagulasjonsfaktorene V og VIII blir også redusert. Hypokrom anemi skyldes at parasitten forstyrrer hemoglobinsyntese.

Angiostrongylus vasorum kan forårsake nevrologisk skade som ataksi, parese, synstap, atferdsendringer og anfall. Alle disse symptomene er som et direkte resultat av CNS-blødninger.

Diagnosen stilles fra en kombinasjon av kliniske tegn og tester som inkluderer bildediagnostikk og blodprøver. En post mortem-undersøkelse kan brukes til å diagnostisere angiostrongylose etter døden.

Vertene 
De naturlige mellomvertene av Angiostrongylus vasorum er land snegler og ferskvannssnegler. Angiostrongylus vasorum er ikke vertsspesifikk i sin mellomliggende vert.

 Arion ater - naturlig vert

De naturlige hovedvertene er tamhunder og diverse annet rovdyr som:

 Rødrev, Vulpes vulpes
 Pampasrev, Pseudalopex gymnocerus
 Hoaryrev, Pseudalopex vetulus
 Krabberev, Dusicyon thous
 Ulv, Canis lupus
 Prærieulv, Canis latrans
 Fennek, Fennecus zerda
 Europeisk grevling, Meles meles

Naturlige parateniske verter kan være frosker, øgler, mus og rotter.

Distribusjon 
Det opprinnelige området (enzootisk) av Angiostrongylus vasorum er Vest-Europa (Storbritannia, Irland, Frankrike, Spania).

Andre kjente områder inkluderer:

 * Europa: Danmark, Tyskland, Italia, Sveits og Portugal
 Afrika: Uganda
 Asia: Tyrkia og landene i den tidligere Sovjetunionen
 Nord-Amerika: Canada (Newfoundland), USA

Behandling og oppfølging 
I Europa er imidakloprid 10 %/moxidectin 2,5% godkjent for behandling og forebygging av Angiostrongylus vasorum hos hunder.

Referanser 

Parasitter